**OCENJEVANJE V 5.RAZREDU OŠ PRESTRANEK**

**PREVERJANJE ZNANJA**

Preverjanje znanja bo potekalo pred, med in po posredovanju nove učne snovi ter neposredno pred pisnim ocenjevanjem znanja z namenom ugotavljanja predznanja, razumevanja posredovanih novih učnih vsebin, ponavljanja in utrjevanja. Preverjanje bo potekalo ustno ali pisno.

**NAČINI OCENJEVANJA**

1. Ustno ocenjevanje
2. Pisno ocenjevanje
3. Ocene pridobljene na drugačen način ( praktični izdelki, projektno delo…)

**SPLOŠNI KRITERIJI OCENJEVANJA**

Pri ocenjevanju znanja se upoštevajo temeljni in minimalni standardi znanja.

Z natančnimi kriteriji ocenjevanja bodo učenci seznanjeni pri vsakem predmetu posebej na začetku šolskega leta in pred vsakim ocenjevanjem.

|  |  |
| --- | --- |
| **OCENA** | **KRITERIJI OCENJEVANJA** |
| Nezadostno(1) | Učenec ne dosega minimalnih standardov znanja. Ne pozna učne snovi, ali pozna le njen del. Ne pozna osnovnih dejstev. Ne zna odgovoriti niti ob dodatnih vprašanjih.  |
| Zadostno(2) | Učenec dosega minimalne standarde znanja. Snov obnavlja, a je ne razume dobro. Njegovo znanje je reproduktivno. Na vprašanja odgovarja ob pomoči učitelja.  |
| Dobro(3) | Učenec dosega minimalne in nekatere temeljne standarde znanja. Dobro obvlada predpisano snov. Ni zanesljiv pri uporabi in povezovanju dejstev. Na vprašanja iz minimalnih in nekaterih temeljnih standardov znanja odgovori samostojno. |
| Prav dobro(4) | Učenec dosega temeljne standarde znanja. Prav dobro obvlada predpisano snov, jo povezuje, a dela manjše napake. Na vprašanja iz temeljnih standardov znanja odgovori samostojno. |
| Odlično(5) | Učenec dosega temeljne standarde znanja in reši tudi zahtevnejše naloge. Odlično obvlada predpisano snov, jo razume, zna samostojno razložiti pojme in poiskati svoje primere. Povezuje znanja različnih področij, jih prenese na nove primere in poveže teorijo s prakso. |

**TOČKOVNIK**

0 % - 50 % - nezadostno (1)

51% - 63% - zadostno (2)

64% - 78% - dobro (3)

79% - 90% - prav dobro (4)

91% - 100% - odlično (5)

**Točkovnik se po potrebi lahko prilagodi.**

Liljana Bole

razredničarka 5.razreda